kalixlouiis/myanmar-wikipedia-corpus huggingface dataset:
ဟင်္သာတို့သည် မိမိတို့ ဇာတ်တူသားကို စားကြသဖြင့် ခွန်အားနည်းလေ၏။
အစာနှစ်ဆ စားရသော ဟင်္သာပျိုဦးဆောင်၍ ပင့်ကူမြှေးကို ရှေးနည်းတူ ဖောက်ရာ ငါးခုမြောက်သော ပင့်ကူကွန်ရက်၌ ငြိ၍ အသက်ဆုံးရှုံးကြရလေ၏။
ဤသို့ဖြင့် ဟင်္သာကိုးသောင်း ပျက်စီးရသည်။
ခုဒ္ဒကနိကာယ်၊ ၅၃၇-မဟာသုတသောမဇာတ်။
မူလရင်းမြစ် "ရှေးဝယ်မယွင်း၊ မင်းပေါရိသာဒ်၊ ဗြဟ္မဒတ်ရာဇာ၊ အာနန္ဒာနှင့်၊ ဟင်္သာကိုးသောင်း၊ထိုအပေါင်းတို့၊ တိမ်းစောင်းတရား၊ ဇာတ်တူသားကို၊ စား၍မုချ၊ ပျက်စီးကြ၏။
" [၁၂၆၆] မဃ * ၁၇၆။
"ဇာတ်တူသားစား ဟင်္သာကိုးသောင်းပျက်ဟူသော ထုံးကိုမျှ သတိမူမိကြပုံမရ၊ ရွာသားအချင်းချင်းပင် သတ်ချင်လျှင် သတ်ကြသည်။
" [၁၃၂၉] ရှေ့သို့၊ ၁၂၊ ၄။
ပအိုဝ်းဘာသာစကား သည် မြန်မာနိုင်ငံရှိ ပအိုဝ်းလူမျိုး ၁ သန်းကျော်ခန့် ပြောဆိုအသုံးပြုကြသော ကရင်ဘာသာစကားအုပ်စုဝင် ဘာသာစကားတစ်ခု ဖြစ်သည်။
ဒေသိယစကားများမှာ တောင်ပိုင်းပအိုဝ်းနှင့် မြောက်ပိုင်းပအိုဝ်း တို့ ဖြစ်ကြသည်။
Shintani Tadahiko. 2015. The Kadaw language. Linguistic survey of Tay cultural area (LSTCA) no. 106. Tokyo: Research Institute for Languages and Cultures of Asia and Africa (ILCAA). အမည်များ Ethnologue တွင် Black Karen, Northern Taungthu, Taungsu, Pa Oh, Pa-O, Pa’o Karen, Pa-U ဟူ၍ အမည်ကွဲများကို ဖော်ပြထားသည်။
ပအိုဝ်းဘာသာစကားကို "Black Karen" (ကရင်နက်) ဟူ၍ ကရင်နီ နှင့် ကရင်ဖြူ (စကောကရင်) တို့၏ ဆန့်ကျင်ဖက်အမည်အဖြစ် ကိုလိုနီခေတ်အချိန်က ခေါ်ဆိုခဲ့ကြသော်လည်း တောင်သူ (ပအိုဝ်း) တို့က ယင်းတို့အား ကရင် အမည်ဝေါဟာရဖြင့် ရည်ညွှန်းခြင်းကို လက်မခံကြပေ။
Sir George Scott. Among the Hill Tribes of Burma – An Ethnological Thicket. National Geographic Magazine, 1922, p. 293Ethnologue တွင် ပအိုဝ်းဘာသာစကားကို "Black Karen" ၏ အတိုကောက် "BLK" ဖြင့် ကဏ္ဍခွဲထားသည်။
Accurate as of Feb. 2013, cf. http://www.ethnologue.com/show_language.asp?code=blk ပျံ့နှံ့မှု ရှမ်းပြည်နယ် အနောက်တောင်ပိုင်းရှိ တောင်ကြီးမြို့ပေါ်၊ အနီးဝန်းကျင်ရှိ မြို့နယ်များနှင့် ပအိုဝ်းကိုယ်ပိုင်အုပ်ချုပ်ခွင့်ရဒေသ ကယားပြည်နယ်ရှိ လွိုင်ကော်မြို့နယ် ကရင်ပြည်နယ် မွန်ပြည်နယ်၊ သထုံမြို့အနီးဝန်းကျင် ပဲခူးတိုင်းဒေသကြီးရှိ တောင်ငူမြို့ ထန်းတပင်မြို့ အနီးဝန်းကျင် ရေးထုံး ပအိုဝ်းဘာသာစကားကို မြန်မာအက္ခရာကို အခြေခံသော ပအိုဝ်းစာပေဖြင့်ရေးသားကြသည်။
စာပေအားဖြင့် တောင်ပေါ်ပအိုဝ်းလူမျိုးသုံး ထီသိမ်စာပေ ခေါ် တောင်ကြီးစာမူ နှင့် မြေပြန့်ဒေသနေပအိုဝ်းလူမျိုးသုံး အလံတရာစာပေ ခေါ် သထုံစာမူ ဟူ၍ မူကွဲနှစ်မျိုးရှိသည်။
ဈေးဖိုးတစ်ရာ၊ ဝမ်းစာအစိတ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တစ်နေ့စာ စားရန် ဈေးဖိုးငွေတစ်ရာ သုံး၍ တာရှည် စားသုံးရန် ဝမ်းစာအတွက်မူ ငွေအစိတ်ဖိုးမျှသာ သိုမှီးထားသည် ဆိုသကဲ့သို့ အရေးမပါသည်ကို များများ၊ အရေးပါသည်ကို နည်းနည်းပြုလုပ်သည်။
မူလရင်းမြစ် "ညည်းတို့ သုံးစွဲပုံဟာ ဈေးဖိုးတစ်ရာ၊ ဝမ်းစာအစိတ် ဆိုသလို ဖြစ်တယ်။
" [၁၃၀၈] ဒီးဒုတ်၊ ၂၀၊ ၅။
ဈေးမတတ် ရွာအနှုန်း၊ ဆံထုံးမတတ် ရွာဓလေ့ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ပစ္စည်းတစ်ခု၏ ဈေးနှုန်းကို မသိလျှင် မိမိရောက်ရှိရာ ရွာ၏ ပေါက်ဈေးအတိုင်း ရောင်းဝယ်ရသည်။
တော်ဝင်ဆံထုံးမျိုး မထုံးတတ်လျှင် ရွာ၏ဓလေ့အတိုင်းထုံးဖွဲ့ရသည်။
ထို့အတူ မိမိကောင်းစွာ မကျွမ်းကျင်သော ကိစ္စ၌ အများနည်းကို လေ့လာ၍ လုပ်ဆောင်ရသည်။
မူလရင်းမြစ် "ဆံထုံလင်္ကာတွင်... ဟူ၍ မင်္ဂလာဆံထုံး ၇-ထုံးကို ပညာရှိတို့ စပ်ဆိုလေသည်။
ထို့ကြောင့် ဈေးမတတ်လျှင် ရွာအနှုန်း၊ ဆံထုံးမတတ်လျှင် ရွာဓလေ့ ဟူ၍လည်းကောင်း၊ မိန်းမဘုန်းကား ဆံထုံး၊ ယောက်ျားဘုန်းကား လက်ရုံးဟူ၍လည်းကောင်း..." [၁၂၁၂] ဓာန်ပါဌ် (ဝိသော)။
အဆောက်အဦးပြင်ပရှိ အဲယားကွန်းများ လေညှိခြင်း (အေစီ၊ အေ/စီ သို့မဟုတ် အဲယားကွန်း) ဆိုသည်မှာ လူတို့ နေထိုင်ရာ နေရာအတွင်းမှ အပူနှင့် ရေငွေ့တို့ကို ထုတ်ပယ်သည့် လုပ်ငန်းစဉ် ဖြစ်ပြီး ထိုနေရာတွင် နေထိုင်သူတို့အတွက် ပိုမို၍ သက်တောင့်သက်သာ နေထိုင်နိုင်ရန် အတွက် ဖြစ်သည်။
လေညှိခြင်းကို အိမ်အတွင်း၌ ဖြစ်စေ စီးပွားရေး လုပ်ဆောင်ရာ ပတ်ဝန်းကျင် နေရာများတွင် ဖြစ်စေ ပြုလုပ်နိုင်သည်။
ထိုလုပ်ငန်းစဉ်အား အများအားဖြင့် အဆောက်အဦး အတွင်းပိုင်း ပတ်ဝန်းကျင်အား ပိုမို၍ သက်တောင့်သက်သာ ဖြစ်စေရန် အတွက် လုပ်ဆောင်လေ့ရှိပြီး ပုံမှန်အားဖြင့် လူများ နှင့် တိရစ္ဆာန်များ အတွက် ဖြစ်သည်။
သို့သော်လည်း လေညှိခြင်းကို အသုံးပြု၍ အပူထုတ်သော ကိရိယာများ ဖြစ်သည့် ကွန်ပျူတာ ဆာဗာများ၊ စွမ်းအား ချဲ့စက်များ ထားရာ နေရာများ၊ အနုပညာလက်ရာများကို ပြသထိန်းသိမ်းထားရာ နေရာများကို အေးမြစေရန်နှင့် ရေငွေ့ဖယ်ထုတ်ရန် အတွက်လည်း ပြုလုပ်ကြသည်။
ညားတော့ ဈေးသည်၊ ရွယ်တော့ မဟာနွယ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မင်းမျိုးမင်းနွယ်နှင့် အိမ်ထောင်ပြုရန် မှန်းခဲ့သော်လည်း သာမန်ဈေးသည်တစ်ယောက်နှင့်သာ ညားခဲ့သကဲ့သို့ ကြီးကြီးကျယ်ကျယ် ရည်မှန်းထားသော်လည်း တကယ်ဖြစ်လာသောအခါတွင်မူ သာမန်မျှသာ ဖြစ်လာသည်။
နာရီအလိုက် လေပြောင်းလဲနှုန်း (Air changes per hour, ACHသို့ ACPH) ဆိုသည်မှာ တည်ရာနယ် တစ်ခုအတွင်းသို့ ထပ်မံထည့်သွင်းလိုက်သော သို့မဟုတ် ထုတ်ယူလိုက်သော လေ၏ ထုထည်ကို ထိုတည်ရာနည်၏ ထုထည်ဖြင့် စားလိုက်ခြင်းပင် ဖြစ်သည်။
ထို တည်ရာနယ် အတွင်းရှိ လေမှာ တသမတ်တည်း ရှိသည် သို့မဟုတ် ပြီးပြည့်စုံစွာ ရောစပ်ထားပြီး ဖြစ်သည် ဆိုပါက နာရီအလိုက် လေပြောင်းလဲနှုန်းသည် သတ်မှတ်ထားသော တည်ရာနယ်အတွင်း လေအကြိမ်ရေ မည်မျှ ပြောင်းလဲသည်ကို တိုင်းတာခြင်း ဖြစ်သည်။
ညောင်မြစ်တူး၊ ပုတ်သင်ဥပေါ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ညောင်မြစ်ကို တူးရာမှ ပုတ်သင်ဥပါ ပေါ်လာသကဲ့သို့ တစ်စုံတစ်ယောက်၏ အပြစ်အနာအဆာကို ဖော်ထုတ်ရာမှ မိမိ၏ အပြစ်အနာအဆာပါ ပေါ်ပေါက်လာသည်။
မူလရင်းမြစ် "တိတ်တိတ်သာ နေကြတော့။
ညောင်မြစ်ကို တူးလျှင် ပုတ်သင်ဥပေါ်သည် ဆိုဘိသို့ ရှက်စရာ အပုံရှိသေးသည်။
" [၁၂၆၆] မှိုင်း၊ ပ။
ညောင်သီးလည်း စား၊ လေးသံလည်း နားထောင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ညောင်သီးစားနေသောငှက်သည် တစ်ဖက်မှ မိမိကို အန္တရာယ်ပြုမည့် လေးသံကို နားစွင့်ရသကဲ့သို့ လုပ်ငန်းတစ်ခုကို ဆောင်ရွက်နေစဉ် အန္တရာယ်ကိုလည်း တစ်ဖက်က သတိပြုရသည်။
မူလရင်းမြစ် "အယ်ဒီတာဆိုသည်မှာ ညောင်သီးလည်း စား၊ လေးသံလည်း နားထောင်ဟူ၏သို့ အဖက်ဖက်ကို ငဲ့ရမည့်သူ၊ တာဝန်ရှိသူများ ဖြစ်ပေသည်။
" [၁၃၁၁] ကန်း။
ညောင်သီးကိုလည်း စား၊ လေးမြားရဲ့အသံကိုလည်း နားထောင်ဟူသကဲ့သို့ တစ်ဖက်က ဈေးရောင်းနေရစဉ်တွင် အခြားတစ်ဖက်ကလည်း လေယာဉ်သံကို နားထောင်နေကြရတော့သည်။
" [၁၃၄၅] သာသနာ။
ညောင်ဦးကမ်းပါးပြို၊ စမ္ပာနဂိုရ်က နွားမပေါင်ကျိုး ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ညောင်ဦး ကမ်းပါးပြိုသောကြောင့် စမ္ပာနဂိုရ်က နွားမပေါင်ကျိုးရသည်ဟု မဆီမဆိုင် ယိုးမယ်ဖွဲ့ ပြောဆိုသကဲ့သို့ အဆက်အစပ်မရှိသော ဖြစ်ရပ်တစ်ခုကို မဆီမဆိုင် ယိုးမယ်ဖွဲ့ ပြောဆိုသည်။
မူလရင်းမြစ် "သူတို့ဘယ်လို တိုက်တိုက်၊ ဘယ်တော့မှ ပြီးပြီး ကိုယ့်စီးပွား ကိုယ့်အလုပ်တွေ အပျက်စေနဲ့။
ညောင်ဦးကမ်းပါးပြို၊ စမ္ပာနဂိုရ်က နွားမပေါင်ကျိုးမဖြစ်စေနဲ့။
" [၁၃၁၀] ဒီးဒုတ်၊ ၂၁၊ ၄၇။
မေဝင်းမောင် (၁၉၅၆ -) သည် မြန်မာ့ရုပ်ရှင်သရုပ်ဆောင် ဖြစ်သည်။
ရင်ထဲမှာသာတဲ့လ (စ/ဆုံး) - မေဝင်းမောင်၊ လင်းအောင်၊ ခင်လေးဆွေ။
Mount-TV Channel။
၂၀၂၃ ဒီ ၃၀။
ငယ်ဘဝနှင့် ပညာရေး ၁၉၅၆ ခု၊ မေလ ၂၄ ရက်တွင် ဒုတိယဗိုလ်မှူးကြီး ဝင်းမောင်၊ ဒေါ်ခင်မြင့်ဝေ တို့က မွေးသည်။
မွေးချင်း ၃ ယောက်အနက် ဒုတိယမြောက် ဖြစ်၏။
စိန့်ဖီလိုမီနာ (ယခု အထက(၂)စမ်းချောင်း) မှ ဆယ်တန်းအောင်ပြီး ၁၉၇၆ ခုတွင် ရန်ကုန်တက္ကသိုလ်မှ သင်္ချာအထူးပြုဖြင့် သိပ္ပံဘွဲ့ ရသည်။
အနုပညာခရီး မိတ်ဆွေတဦးဖြစ်သော ကိုလှရီမှတဆင့် ရှုမဝဦးချစ်စိန်နှင့် သိကျွမ်းသည်။
သုခုမရုပ်ရှင်အတွက် ဦးချစ်စိန်က ရိုက်ပေးသော လှချင်ရက်စက်စက်ယို ဇာတ်ကားတွင် ကျော်ဟိန်းနှင့်တွဲ၍ စသရုပ်ဆောင်သည်။
၁၉၈ဝ ပြည့်တွင် ယမုံနာရုပ်ရှင်အတွက် ဒါရိုက်တာ ကြီးမြင့် ရိုက်ကူးသည့် ကြည်ပြာ ရုပ်ရှင် ဇာတ်ကားဖြင့် အကောင်းဆုံး အမျိုးသမီးဇာတ်ဆောင်ကို ရသည်။
သမန်းကျားအုပ်စုနှင့် တွဲကာ သီချင်းစီးရီးများ ထုတ်ဝေသည်။
ပြက္ခဒိန်ရာသီတိုင်းတွင် မေဝင်းမောင်၏ အလှဓာတ်ပုံများ ပါဝင်လေ့ရှိသည်။
ပါဝင်ခဲ့သောဇာတ်ကားများ ရုံတင်နှစ်ဇာတ်ကားအမည်ဒါရိုက်တာတွဲဖက်သရုပ်ဆောင်များမှတ်ချက်၁၉၇၃လှချင်ရက်စက်စက်ယိုကျော်ဟိန်း၁၉၇၄စိမ်(သို့မဟုတ်)စိန်ကျော်ဟိန်း၁၉၇၅၃ သို့မဟုတ် ၄မောင်သန်းဝင်း၁၉၇၅ရွှေလက်မြဲမြဲ တွဲပါ့မယ်ကျော်စွာဝင်း၁၉၇၆ဒီလိုဆို ချစ်ဘူးကွယ်လင်းထင်၁၉၇၆ခေတ္တရာခရီးသည်ကိုမြင့်၁၉၇၇ကျွန်းကလေးမှာနှစ်ယောက်တည်းကျော်မောင်မောင်သွင်၁၉၇၇ရွှေတံခါးကြီးဖွင့်ပါဦးလင်းထင်၁၉၇၇အပေါ်ထပ်နှင့်အောက်ထပ်မောင်သန်းဝင်း၁၉၇၇မိန်းကလေးရှင်ရဲ့ဆန္ဒ၁၉၇၈ပုလဲအရောင်မမှိန်ခင်မောင်ချင်း၁၉၇၈အတ္တမဆန်သောအတ္တညွန့်ဝင်း၊ သုမောင်၁၉၇၉ယုန်ထောင်ကြောင်မိညွန့်ဝင်း၁၉၇၉စုံနံ့သာမြိုင်ညွန့်ဝင်း၁၉၇၉ကျွန်တော် မောင်စပ်စုစပ်စု၁၉၇၉ဇမ္ဗူပေါ် လူကျော်ခင်မောင်ချင်း၁၉၈၀စိမ့်မြိုင်ကစောင်းသမားတေဇာမင်း၁၉၈၀မျဉ်းပြိုင်ကြားမှရွှေမင်းသားခင်မောင်ချင်း၁၉၈၀ချိုကြီး ချိုလေးညွန့်ဝင်း၊ လင်းထင်၁၉၈၀ဖေဖေ့သားကောလိပ်ဂျင်နေဝင်း၁၉၈၁သူရဲကောင်းလေးများဇော်ဝမ်း၁၉၈၁ကံကောင်းလို့ခေါ်ပါထွန်းထွန်းဝင်း၁၉၈၁မမေ့ဆယ်ကမ္ဘာကျော်ဟိန်း၁၉၈၁လိုရာဆန္ဒပြည့်ပါစေအောင်အောင်၁၉၈၁ပုဝါနီနီကျော်ဟိန်း၊ လင်းထင်၁၉၈၁ကြည်ပြာထွန်းထွန်းဝင်း၁၉၈၂အချစ်သစ်ပင်ကျော်ဟိန်း၁၉၈၂ချစ်ပါရဲ့လား မေးစမ်းချင်ကျော်ဟိန်း၁၉၈၂ဝေလုဝင်းဦး၊ အေးမင်းဝင်း၁၉၈၂ရှံစားရဲ့ ရှံစားအောင်အောင်၁၉၈၂ကိုကိုလူလည်ကြီးကျော်ဟိန်း၁၉၈၂ဒေါက်တာဖေငယ်ညွန့်ဝင်း၁၉၈၂အရွယ်ဇော်ဝမ်း၊ သုမောင်၁၉၈၂ဇော်ဆွဲအောင်အောင်၁၉၈၂ခိုင်ငြိမ်းအေးအောင်အောင်၊ သုမောင်၁၉၈၂နှစ်ယောက်တည်းနေချင်တယ်ဝင်းဦး၊ အေးမင်းဝင်း၁၉၈၃ချစ်တဲ့သူငယ်လေမောင်ရူပ၁၉၈၃သွေးသောက်ကျော်စွာအောင်အောင်၁၉၈၃မုန်းချင်သလောက်သာ မုန်းလိုက်စမ်းအောင်အောင်၁၉၈၃ဟေ့ ချစ်ချစ်စိန်မြင့်၁၉၈၃အလယ်လူဆိုးပေ၊ မောင်မဲ၁၉၈၃ချစ်အိမ်ထဲက မိသားစုညွန့်ဝင်း၁၉၈၃လူသစ်စိတ်သစ်ထွန်းထွန်းဝင်း၁၉၈၄ဂျက်မကျော်ဟိန်း၁၉၈၄ဆန္ဒရဲ့မျှော်လင့်ချက်ကျော်ဟိန်း၁၉၈၄ဝိုင်းကြီးပတ်ပတ် ဒူဝေဝေတိုးညွန့်၁၉၈၄သဘင်သည် မဝင်ရကောလိပ်ဂျင်နေဝင်း၊ စိန်မြင့်၁၉၈၅လူထဲကလူကျော်ဟိန်း၁၉၈၅သစ္စာသည်သာစိုးသူ၊ ဇော်ဦး၁၉၈၅ရတနာကျွန်းကျော်သူ၁၉၈၅ပန်းကလေးများလို လန်းဆန်းပါစေကျော်သူ၁၉၈၅သိန်း ၃၀ နှင့် လူစိမ်းတသိုက်ကျော်သူ၁၉၈၅ဒီမျက်နှာလေးကိုချစ်တာပြေငြိမ်း၁၉၈၇သားတို့မေမေစိုးသူ၁၉၈၇လူနောက်ဇာဂနာ၁၉၈၇နွေဦးရောက်ပြီ ကိုကိုရန်အောင်၊ လွှမ်းမိုး၁၉၈၇မုန်းစကားမဆိုနဲ့ မိမိမုန်းကျော်သူ၁၉၈၉အလွမ်းပြေပေါ့ ကိုကိုရယ်ပြေငြိမ်း၁၉၈၉ဒိုးကျော်သူ၁၉၉၀မလိမ်မိုးမလိမ္မာပြေငြိမ်းအာသီသဘယ်သန်ညာသန်အိပ်မက်ထဲကလို အဖြစ်မျိုးမြတ်လေးရွှေဒါးဗိုလ်ရင်ထဲမှာသာတဲ့လ ၂၀၂၃ကျိုးပဲ့အိပ်မက်များဝေး ပါဝင်ခဲ့သော ရုပ်သံဇာတ်လမ်းတွဲများ ထုတ်လွှင့်နှစ်ဇာတ်လမ်းတွဲအမည်ရုပ်သံလိုင်းမှတ်ချက်၂၀၂၁နယူးအမ်စတာဒမ် အမေရိကန် TV Series မှာ သရုပ်ဆောင်ခဲ့တဲ့ မေဝင်းမောင်။
Myanmar Celebrity။
၂၀၂၁ အောက် ၂၁။
အန်ဘီစီ မိသားစုဘဝ ဦးသက်ဝင်းနှင့် လက်ထပ်ရာ သား သိင်္ဂါမောင်သူရဝင်းနှင့် သမီး မေသန္ဒီနဝရတ်ဝင်း ထွန်းကားသည်။
သားဖြစ်သူကို ရန်ကုန်မှာ...။
ပေါ်ပြူလာ။
အတွဲ ၁၃၊ အမှတ် ၁၂။
၂၀၁၇ ဇူလိုင် ၁၀။
အမေရိကန်နိုင်ငံ လော့စ်အိန်ဂျယ်လိစ်မြို့ တွင် မိသားစုနှင့်အတူ နေထိုင်သည်။
ပြင်ပလင့်များ ကိုးကား Category:မြန်မာ အမျိုးသမီး ရုပ်ရှင်သရုပ်ဆောင်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ။
ဇို-အင်္ဂလိပ်-အိန္ဒိယ အဘိဓာန် သည် ဘာသာစုံအဘိဓာန် ဖြစ်သည်။
ဇို-အင်္ဂလိပ်-အိန္ဒိယ [Zo-English-Hindi Dictionary] ဘာသားစုံအဘိဓာန်သည် ၎င်း၏ အဓိကတည်ဆောက်ပုံကြောင့် အင်္ဂလိပ်နှင့် ဇိုဘာသာစကား လေ့လာသူများအတွက် အင်္ဂလိပ်နှင့် ဇိုကြိယာဖွဲ့စည်းပုံ အသုံးပြုမှုလမ်းညွှန်များပါရှိသည်။
၎င်းကို (Minimal Dictionary and Self-tutor Functional Grammar in ZO-English-Hindi) ကိုယ်ပိုင်နည်းပြ ဇို-အင်္ဂလိပ်-ဟိန်ဒီ အဘိဓာန်အဖြစ်ကောင်းစွာ လူသိများသည်။
ပြင်ပလင့်များ http://an-in.academia.edu/philipthanglienmangtungdim (Download) https://zoculsin.blogspot.jp/?m=1 Eng-Zo-Dict – Internet front-end to zo Dictionary content. http://www.zolai.in/en/zou-literature-society Category:အင်္ဂလိပ် အဘိဓာန်များ။
ညှော်သာညှော် ငါးကြော် မစားရ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ညှော်နံ့ ခံရသော်လည်း ငါးကြော်ကိုမူ မစားရသကဲ့သို့ အခွင့်အရင်းကို မြင်တွေ့ မျှော်လင့်ရသော်လည်း မခံစားရချေ။
ဆိုလိုရင်းတူညီသည့်စကားပုံ မစားရ အညှော်ခံ နှင့်အတူတူဖြစ်သည်။
တပည့်ရှာ ဆရာတွေ့ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တပည့်ခံမည့်သူကို ရှာရာတွင် မိမိကို ဆရာလုပ်မည့်သူသာ တွေ့ရသကဲ့သို့ မိမိ ခိုင်းရမည့်လူကို ရှာရာတွင် ဩဇာပေးမည့်သူကိုသာ တွေ့ရသည်။
မူလရင်းမြစ် "တပည့်ရှာ ဆရာတွေ့ဆိုတာလို နွားရှေ့က ထွန်ကျူးမဲ့ အဒေါ်မို့ ပါအောင်မှ လှော်နိုင်ပါ့မလား။
တပည့်လိမ္မာ ဆရာ အာပတ်လွတ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ဆရာဘုန်းကြီး အာပတ်သင့်နိုင်သောကိစ္စတွင် တပည့်ဖြစ်သူက ပါးနပ်လိမ္မာစွာ ဆောင်ရွက်ပေးသဖြင့် ဆရာဘုန်းကြီးအဖို့ အာပတ်လွတ်သကဲ့သို့ တပည့်သားမြေးက လိမ္မာပါးနပ်စွာ ဆောင်ရွက်သဖြင့် လူကြီးအဖို့ အပြစ်လွတ်သည်။
မူလရင်းမြစ် "တပည့်လိမ္မာ ဆရာ အာပတ်လွတ်ဆိုတဲ့သဘောနှင့် တမင်တကာ မရိပ်မိ မသိလေဟန်ပြု၍ နေတော်မူတာပါ။
" [၁၃၁၃] စာဆို၊ ဒု။
၇၇၄။
ကိတ်ဗယ်လင်တိုင်း (ငယ်နာမည် ကက်သရင်း နိုဝယ် ဘရော့စ်နာဟမ်; ဒီဇင်ဘာ ၂၄၊ ၁၉၆၂- ဇွန် ၅၊ ၂၀၁၈ အား စီးပွားရေးလောကတွင် ကိတ်စပိတ် ဟူသော အမည်ဖြင့် လူသိများပြီး အမေရိကန် ဖက်ရှင်ဒီဇိုင်းနာ နှင့် စီးပွားရေး လုပ်ငန်းရှင် အမျိုးသမီးတစ်ဦး ဖြစ်သည်။
ဒီဇိုင်းနာ အမှတ်တံဆိပ် တစ်ခု ဖြစ်သော ကိတ်စပိတ် နယူးယောက် သည် သူမ၏ အမည်ကို အစွဲပြု၍ မှည့်ခေါ်ထားခြင်း ဖြစ်ပြီး ယခင်က သူမသည် ထိုလုပ်ငန်းကို ပူးတွဲပိုင်ဆိုင်သူ ဖြစ်သည်။
ဒုတိယ ဒုဋ္ဌဒေါသသိက္ခာပုဒ် သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် သံဃာဒိသိသ်အာပတ်တစ်ခု ဖြစ်သည်။
သမိုင်း မြတ်စွာဘုရားသည် ရာဇဂြိုဟ်မြို့၊ ဝေဠုဝန်ကျောင်းတော်တွင် သီးတင်းသုံးနေတော်မူ၏။
ထိုအချိန်တွင် မေတ္တိယ ဘုမ္မဇကရဟန်းတို့သည် ဂိဇ္ဈကုဋ်တောင်မှ ဆင်းသက်လာရာ ဆိတ်ဖိုသည် ဆိတ်မ၌ ဖောက်ပြန်စွာ ပြုနေသည်ကို မြင်လေ၏။
ထိုအခါ မေတ္တိယ ဘုမ္မဇကရဟန်းတို့သည် ဆိတ်ဖိုကို အသျှင်ဒဗ္ဗဟုလည်းကောင်း၊ ဆိတ်မကို မေတ္တိယဘိက္ခုနီမဟု ခေါ်ဝေါ်ကြရန် တိုင်ပင်ကြ၏။
ထိုရဟန်းတို့သည် “ငါတို့သည် ယခင်က မလ္လမင်း၏သား ဒဗ္ဗကို ပြောသံကြားဖြင့် စွပ်စွဲခဲ့၏။
ယခုအခါ ဘိက္ခုနီမ၌ ဖောက်ပြန်စွာ ပြုကျင့်သည်ကို မျက်မြင်တွေ့မြင်ကြရပြီ” ဟု ပြောဆိုကြ၏။
ထိုအခါ ရဟန်းတို့သည် မေတ္တိယဘုမ္မဇကရဟန်းတို့အား “ဤသို့ မပြောပါလင့်၊ ‌အသျှင်ဒဗ္ဗသည် ဤသို့ပြုမည်မဟုတ်ပါ” ဟု ပြောကြ၏။
ထိုအကြောင်းကို ရဟန်းတို့သည် မြတ်စွာဘုရားအား လျှောက်ထား၏။
အသျှင်ဒဗ္ဗအား “ထိုရဟန်းတို့ပြောသည့်အမှုအား ပြုကျင့်သည်ကို အမှတ်ရပါသလော” ဟု မေးမြန်း၏။
ထိုအခါ “မြတ်စွာဘုရား သိတော်မူသည့်အတိုင်း ဖြစ်သည်” ဟု ဖြေ၏။
မြတ်စွာဘုရားသည် ထိုမေးခွန်းကို သုံးကြိမ်တိုင် မေး၏။
အသျှင်ဒဗ္ဗသည် ယခင်အတိုင်းပင် သုံးကြိမ်တိုင်အောင် ဖြေ၏။
ထိုအခါ မြတ်စွာဘုရားသည် “ဒဗ္ဗ ပညာရှိတို့သည် ထိုသို့ မဖြေကြားကုန်။
ပြုပါက ပြုသည်၊ မပြုပါက မပြုပါဟု ဖြေကြားလေ့ရှ်၏” ဟု မိန့်တော်မူ၏။
ထိုအခါ အသျှင်ဒဗ္ဗသည် မပြုမိကြောင်း ဖြေကြားလျှောက်ထား၏။
ထို့နောက် ရဟန်းတို့သည် “မေတ္တိယ ဘုမ္မဇကရဟန်းတို့သည် အသျှင်ဒဗ္ဗကို သိက္ခာပုဒ်နှင့် ငြိစွန်းလောက်သော အချက်တစ်ခုကို ကောက်ယူကာ အဘယ်ကြောင့် ပါရာဇိကအာပတ်ဖြင့် စွပ်စွဲဘိသနည်း” ဟု ကဲ့ရဲ့ရှုတ်ချကုန်၏။
မြတ်စွာဘုရားသည်လည်း ထိုမေတ္တိယဘမ္မဇကရဟန်းတို့အား ကဲ့ရဲ့တော်မူကာ အောက်ပါအတိုင်း အနိယယတသိက္ခာပုဒ်ကို ပညတ်တော်မူခဲ့သည်။
သိက္ခာပုဒ် “အကြင်ရဟန်းသည် ရဟန်းကို ဒေါသဖိစီး ဖျက်ဆီးလိုသောစိတ် ရှိသည်ဖြစ်၍၊ မနှစ်လိုသည်ဖြစ်၍ အခြားအရာဝတ္ထုတစ်ခုနှင့် သက်ဆိုင်၍ သိက္ခာပုဒ်နှင့် သက်ဆိုင်လောက်သော အချက်တစ်ခုကို ဆင်တူယိုးမှား ကောက်ယူပြီးလျှင် ထိုရဟန်းကို ဤမြတ်သောအကျင့်မှ ရွေ့လျောစေနိုင်ရာ၏ ဟု ကြံ၍ ပါရာဇိကအာပတ်ဖြင့် စွပ်စွဲဖျက်ဆီးငြားအံ့။
ထိုမှ နောက်အခါ သူတစ်ပါးတို့ အေးစီစစါအပ်သော်လကောင်း၊ မမေးမစိစစ်အပ်ဘဲသော်လည်းကောင်း ထိုအဓိကရုဏ်းသည် အခြားဝတ္ထုတစ်ခုနှင့် သက်ဆိုင်သည်လည်း ဖြစ်အံ့။
သိက္ခာပုဒ်နှင့် ငြိစွန်းလောက်သော အချက်တစ်ခုခုကို ဆင်တူယိုးမှား ကောက်ယူအပ်သည်လည်းဖြစ်အံ့၊ စွပ်စွဲသော ရဟန်းသည်လည်း အပြစါဒေါသကို ဝန်ခံအံ့၊ ထိုရဟန်းအား သံဃာဒိသိသ်အာပတ်သင့်၏” ဟု မြတ်စွာဘုရားသည် မိန့်တော်မူ၏။
ဗီယက်နမ်နိုင်ငံ၏ နိုင်ငံတော်အထိမ်းအမှတ်တံဆိပ်သည် နိုင်ငံ​တော်အစိုးရ၏လုပ်ငန်းဆိုင်ရာများတွင်အသုံးပြု​သောတံဆိပ်ဖြစ်သည်။
​ဖော်ပြချက် ဗီယက်နမ်နိုင်ငံ၏ နိုင်ငံတော်အထိမ်းအမှတ်တံဆိပ်သည် စက်ဝိုင်းပုံစံ​ပေါက်သည်။
နောက်ခံ အနီ​ရောင်တွင် အ​ပေါ်ဘက်အလယ်၌ ရှိ​သောအဝါ​ရောင်ကြယ်သည်ဗီယက်နမ်ကွန်မြူနစ်ပါတီ၊​တော်လှန်​ရေးကာလနင့်​တောက်ပ​နေ​သောအနာဂတ်တို့ကို ကိုယ်စားပြုသည်။
စက်သွားနှင့်စပါးနှံများမှာ စိုက်ပျိုး​ရေးနှင့်စက်မှုလုပ်သားများကို ကိုယ်စားပြုသည်။
နဖူးစည်းတွင် ဗီယက်နမ်ဆိုရှယ်လစ်သမ္မတနိုင်ငံဟူ​သောစာသားကို ဗီယက်နမ်နှင့်အင်္ဂလိပ်ဘာသာစကားတို့ဖြင့်​ရေးသားထားသည်။
သမိုင်း​ကြောင်း ၁၉၅၅ခုနှစ် နိုဝင်ဘာ၃၀တွင် ​မြောက်ဗီယက်နမ်မှစတင်ကာသုံးစွဲခဲ့သည်။
၁၉၇၆၊ဇူလိုင်၂ရက်တွင် ဗီယက်နမ်၂နိုင်ငံပြန်လည်​ပေါင်းစည်းပြီးတစ်နိုင်ငံလုံးအသုံးပြုခဲ့သည်။
ဗီယက်နမ်နိုင်ငံ၏ နိုင်ငံတော်အထိမ်းအမှတ်တံဆိပ်မှာ တရုတ်နိုင်ငံ၏ နိုင်ငံတော်အထိမ်းအမှတ်တံဆိပ်နှင့်ဆင်တူသည်။
ဆိုဗီယက်ပြည်​ထောင်စု၏အထိမ်းအမှတ်တံဆိပ်အ​ပေါ်တွင်အ​ခြေခံထားခြင်းဖြစ်သည်။
ပြခန်း ကိုးကား Category:နိုင်ငံတော် အထိမ်းအမှတ်တံဆိပ်များ။
ဗီယက်နမ်နိုင်ငံ၏ အလံတော် သည် အနီ​ရောင်​​အောက်ခံတွင် ရွှေ​ရောင်ကြယ်ပါ​သောအလံဖြစ်သည်။
သမိုင်း​ကြောင်းနှင့်ပုံစံ ၁၉၉၂ ဖွဲ့စည်းပုံအ​ခြေခံဥပ​ဒေအရ ​ထောင့်မှန်စတုဂံပုံစံဖြစ်သည်။
၎င်း၏အကျယ်မှာ အရှည်၏၃ပုံ၂ပုံရှိသည်။
အလယ်တွင်​ထောင့်၅​ထောင့်ရှိ​သောရွှေ​ရောင်ကြယ်ကြီးတစ်လုံးရှိသည်။
left|thumb|စံပုံစံ SchemeRedYellowPantone1788Yellow 116CMYK0.88.88.110.0.100.0RGB(226,28,28)(255,255,0)Hex triplet#E21C1C#FFFF00NCSS 1085 Y80RS 0570 G70Y ကိုးကား Category:နိုင်ငံတော်အလံများ။
အောက်ပါတို့မှာ မြန်မာနိုင်ငံဆိုင်ရာ အလံများ ဖြစ်သည်။
နိုင်ငံတော်အလံ အလံခုနှစ်အသုံးပြုခြင်းဖော်ပြချက် border|150px ၂၁ အောက်တိုဘာ ၂၀၁၀ ပြည်ထောင်စုသမ္မတမြန်မာနိုင်ငံတော် နိုင်ငံတော်အလံ အဝါ၊ အစိမ်း၊ အနီ ရေပြင်ညီလိုင်း ၃ လိုင်းနှင့် အလယ်တွင် ထောင့် ၅ ထောင့်ရှိသောကြယ်ဖြူကြီးတစ်လုံး border|100pxနိုင်ငံတော်အလံဒေါင်လိုက်ချိတ်ဆွဲပုံအဝါရောင်လိုင်းကိုဘယ်ဘက်တွင်ရှိ‌စေရန်နှင့် ကြယ်ဖြူ၏ထိပ်ကိုလက်ဝဲဘက်သို့မျက်နှာမူစေရန် အုပ်ချုပ်ရေးဒေသအလံများ ပြည်နယ်များ အလံခုနှစ်အသုံးပြုခြင်းဖော်ပြချက်border|150px ၂၀၁၀ ကချင်ပြည်နယ်အလံ အစိမ်းနုရောင်နောက်ခံ၊ အလယ်၌တောင်နှင့်မနောတိုင်ပုံ border|150px ကယားပြည်နယ်အလံ အနီ၊ အပြာ၊ အစိမ်း ရေပြင်ညီမျဉ်းသုံးကြောင်း၊ အလယ်၌ ကိန္နရီ/ကိန္နရာ ရုပ်ပုံborder|150px ၂၀၁၀ ကရင်ပြည်နယ်အလံ အပြာ၊ အဖြူ၊ အနီ ရေပြင်ညီမျဉ်းသုံးကြောင်း၊ လက်ဝဲဖက်ထောင့်၌ ကြယ်အဖြူတစ်လုံး border|150px ၁၉၈၆ ချင်းပြည်နယ်အလံ အပြာ၊ အနီ၊ အစိမ်း ရေပြင်ညီမျဉ်းသုံးကြောင်း၊ အလယ်၌စက်ဝိုင်းနှင့် အောက်ချင်းငှက်၊ ထိုစက်ဝိုင်းကိုဝန်းရံထားသော ကြယ် ၉ လုံးborder|150px ၈ ဇွန် ၂၀၁၈ မွန်ပြည်နယ်အလံအနီရောင်နောက်ခံနှင့် ရွှေဟင်္သာပုံborder|150px ရခိုင်ပြည်နယ်အလံ အဖြူနှင့်အနီ ရေပြင်ညီမျဉ်းနှစ်ကြောင်း၊ အလယ်၌သီရိဝစ္ဆတံဆိပ်border|150px ၁၂ ဖေဖော်ဝါရီ ၁၉၄၇ ရှမ်းပြည်နယ်အလံ အဝါ၊ အစိမ်း၊ အနီ ရေပြင်ညီမျဉ်းသုံးကြောင်းနှင့် အလယ်၌စက်ဝိုင်း တိုင်းဒေသကြီးများ အလံခုနှစ်အသုံးပြုခြင်းဖော်ပြချက်border|150px ၁ အောက်တိုဘာ ၂၀၁၉စစ်ကိုင်းတိုင်းဒေသကြီးအလံ အဝါ၊ အပြာ၊ အနီ ရေပြင်ညီမျဉ်း ၃ ကြောင်းနှင့် တိုင်းဒေသကြီးတံဆိပ် border|150x150px ၂၀၁၀ တနင်္သာရီတိုင်းဒေသကြီးအလံအနီ၊ အပြာ၊ အစိမ်း ရေပြင်ညီမျဉ်းသုံးကြောင်း၊ အလယ်၌ နဂါး ရုပ်ပုံ နှင့် ၎င်းအထက်တွင် ကြယ်ဖြူငယ် border|150px ပဲခူးတိုင်းဒေသကြီးအလံအပြာရောင်နောက်ခံ၊ အလယ်တွင် အစိမ်းရောင်ဘောင်ရှိအဖြူရောင်စက်ဝိုင်းပေါ်၌ ရွှေဟင်္သာနှစ်ကောင်ဆင့်လျက်နေပုံ နှင့် ၎င်းအထက်တွင် "ပဲခူးတိုင်းဒေသကြီး" ဟူသော စာသားborder|150px ၂၀၂၁ခန့် မကွေးတိုင်းဒေသကြီးအလံ ရွှေဝါရောင်နောက်ခံနှင့် တိုင်းဒေသကြီးတံဆိပ်border|150px ၂၀၂၂ မန္တလေးတိုင်းဒေသကြီးအလံ ကောင်းကင်ပြာနောက်ခံနှင့် တိုင်းဒေသကြီးတံဆိပ်border|150px ၂၀၂၂ ရန်ကုန်တိုင်းဒေသကြီးအလံ အဝါ၊ အစိမ်း၊ အနီ ရေပြင်ညီမျဉ်းသုံးကြောင်းနှင့် တိုင်းဒေသကြီးတံဆိပ်ပုံစံborder|150px ၂၀၂၂ ဧရာဝတီတိုင်းဒေသကြီးအလံကောင်းကင်ပြာနောက်ခံနှင့် တိုင်းဒေသကြီးတံဆိပ် ပြည်ထောင်စုနယ်မြေ အလံခုနှစ်အသုံးပြုခြင်းဖော်ပြချက်border|150px နေပြည်တော် ပြည်ထောင်စုနယ်မြေ၏အလံကောင်းကင်ပြာနောက်ခံနှင့် နေပြည်တော်ကောင်စီ၏တံဆိပ် ကိုယ်ပိုင်အုပ်ချုပ်ခွင့်ရဒေသများ ကိုယ်ပိုင်အုပ်ချုပ်ခွင့်ရဒေသများကို သက်ဆိုင်ရာတိုင်းရင်းသားအလံများဖြင့် ကိုယ်စားပြုသည်။
အင်္ဂလန်ပြည်၏ အလံ (နောက်ခံ အဖြူပေါ်တွင် စိန်ဂျော့၏ ကြက်ခြေနီ)၊ စကော့တလန်ပြည် အလံ (အပြာရောင် နောက်ခံပေါ်တွင် စိန်အန်ဒြူး၏ ဒေါင်လိုက် ကြက်ခြေဖြူ) နှင့် အိုင်ယာလန်ပြည် အလံ (အဖြူ ရောင် အောက်ခံပေါ်တွင် စိန်ပက်ထရစ်၏ ဒေါင်လိုက် ကြက်ခြေနီ) တို့ကို ပေါင်းစပ်ထားခြင်း ၁၉၄၅ - ၄ ဇန်နဝါရီ ၁၉၄၈border|150px ၁၈၈၆–၁၉၃၇ ဗြိတိသျှအိန္ဒိယအင်ပါယာ၊ မြန်မာပြည်နယ်၏ အရပ်သားအလံဗြိတိသျှအိန္ဒိယအင်ပါယာ၏ အမျိုးသားအလံနှင့် အရပ်သားအလံ။
အနီရောင်နောက်ခံ၊ လက်ဝဲဘက်‌အထက်ထောင့်၌ယူနီယံဂျက်၊ လက်ယာဘက်၌ သရဖူဆောင်းထားသော အိန္ဒိယကြယ်တံဆိပ်border|150px ၆ ဖေ‌ဖော်ဝါရီ ၁၉၃၉ - ၁၉၄၁၊ ဗြိတိသျှမြန်မာနိုင်ငံ၏ အမျိုးသားအလံအပြာရင့်နောက်ခံ၊ လက်ဝဲဘက်အထက်ထောင့်၌ယူနီယံဂျက်၊ လက်ယာဘက်‌၌ဒေါင်းရုပ် ၁၉၄၅ – ၃ ဇန်နဝါရီ ၁၉၄၈ border|150px ၁၉၄၁–၁၉၄၂ ဗြိတိသျှမြန်မာနိုင်ငံ၏ အမျိုးသားအလံအပြာရင့်နောက်ခံနှင့် အလယ်တွင်ဒေါင်းရုပ်border|150px၁၉၄၂–၁၉၄၃ ဂျပန်စစ်အုပ်ချုပ်ရေးခေတ်မြန်မာနိုင်ငံအလံ ဂျပန်နိုင်ငံ ၏ နိုင်ငံတော်အလံ။
ကိုးထပ်ကြီးဘုရား၏ ဘွဲ့တော်အပြည့်အစုံမှာ အတုလာဓိပတိ မဟာမုနိသကျ ကိုးထပ်ကြီး ရုပ်ပွားဆင်းတုတော်မြတ်ကြီး ဖြစ်သည်။
သာသနာတော်နှစ် ၂၄၄၉-ခုနှစ်၊ ကောဇာသက္ကရာဇ် ၁၂၆၇-ခုနှစ်၊ ဝါခေါင်လဆန်း (၁၀)ရက်၊ ခရစ်သက္ကရာဇ် (၉-၈-၁၉၀၅) ဗုဒ္ဓဟူးနေ့ နံနက် (၆:၃၀)အချိန်တွင် ရန်ကုန်တိုင်း စမ်းချောင်းမြို့နယ်၊ ၁၄-ဧက တစ်မတ် အကျယ်ရှိသော ဗားကရာတိုက်အတွင်း ၌ တည်ရှိတော်မူသည်။
ပလ္လင်ဗွေမှ ထိပ်တော်မဏိ အထိ အမြင့်ပေ (၇၂)ပေ ရှိသည်။
ရှေးအခါက မင်းကြီးမင်းလေးနှင့်တကွ (၃၇)မင်းတို့ စံပျော်ရာ နတ်ကွန်းကြီးများ ရှိခဲ့ပြီး နောင်အခါ ဘုရားကြီး၏ လက်ဝဲဘက် အဝင်ဝ၌ နတ်ကွန်းအသစ်များ ရွေ့ပြောင်းကာ အပူဇော်ခံ ထားရှိလေသည်။
ရန်ကုန်တွင် နာမည်ကြီးသည့် ကြီးကိုးကြီးအဓိဋ္ဌာန်၊ ကြီးလေးကြီးအဓိဋ္ဌာန်၊ ဘုရားကိုးဆူအဓိဋ္ဌာန်များတွင်ပါဝင်သည့် ဘုရားကြီးလည်းဖြစ်၏။
တရုတ်ပြည် အပ်ရောင်းသွား ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် အပ်ပေါများသော တရုတ်ပြည်သို့ အပ်သွားရောင်းသကဲ့သို့ ဒေသတစ်ခုတွင် ပေါများစွာ ရှိနေသော အရာမျိုးကို ထိုဒေသသို့ သွားရောက်ဖြန့်ဖြူးရန် အကြောင်းမတန် အားထုတ်သည်။
မူလရင်းမြစ် "ရှေးခါပုံစံ၊ ထုံးနည်းပြန်အံ့၊ နှိုင်းစံပုံထုတ်၊ တရုတ်ပြည်မှာ၊ အပ်ရောင်းပါအံ့၊" [၈၄၂] တောင်တွင်း * ၆။
"ဂန္ဓာရတိုင်းပြည်၊ တရုတ်မြေမှာ၊ ရွှေနှင့်ကပ်၍၊ အပ်ကိုရောင်း'''သော်လည်း အကြောင်းမလျော်သကဲ့သို့ ရှိမည်ကြောင့်၊" [၁၂၂၅-ခန့်] ပုည။
ကြီးကိုးကြီးအဓိဋ္ဌာန်ဆိုသည် တနင်္လာနေ့တိုင်း ကိုးဂဏန်းအရ နံနက် (၉:၀၀)နာရီမှာ အဓိဋ္ဌာန် ဝင်ကြ၊ ပုတီးစိပ်ကြ၊ ဘုရားဝတ်ပြုကြသူများကို ခေါ်ဆိုသည်။
ကြီးကိုးကြီးတွင် ပါဝင်သော သမိုင်းဝင် နေရာများမှာ - ကိုးထပ်ကြီးဘုရား ခြောက်ထပ်ကြီးဘုရား ငါးထပ်ကြီးဘုရား မဟာမင်္ဂလာ ဆုတောင်းပြည့် ဘုရားကြီး ကြေးသွန်းဘုရားကြီး ရွှေခေါင်းလောင်းတော်ကြီး နောင်တော်ကြီးဘုရား ချမ်းသာကြီးဘုရား ရဟန္တာသိမ်တော်ကြီးတို့ ဖြစ်သည်။
တလွဲ ဆံပင်ကောင်း ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မလိုအပ်သော နေရာတွင် ဆံပင်ကောင်းသည် ဆိုသကဲ့သို့ အရာမဟုတ်သည်၌ စွန်းစားမှု၊ ကြိုးစားမှု၊ ထူးချွန်မှုများ ရှိသည်။
မူလရင်းမြစ် "တိုးတက်တဲ့ခေတ်ဆိုပြီး ပါးပုံပါးလက်နဲ့ သူတို့ တိုးတက်တယ်ဆိုတဲ့ နေရာတွေက တလွဲမှာ ဆံပင်ကောင်းပြီး..." [၁၃၁၉] မြတ်ရတနာ၊ ၃၊ ၃။
"တလွဲ ဆံပင်ကောင်းဆိုဘိသကဲ့သို့ သတ္တိကို ခွဲခြမ်းစိတ်ဖြာ၍ မကြည့်တတ်ခြင်း၊ မသုံးတတ်ခြင်းများကို နောင်တရမိပါသည်။
[၁၃၃၆] လွတ်။
တောကြောင့် ကျားလုံ၊ ကျားကြောင့် တောလုံ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တောအုပ်ကောင်းသဖြင့် ကျားသည် လုံခြုံစွာ ကျက်စားနိုင်သည်။
ကျားရှိသဖြင့် တောအုပ်သည် လူသူလေးပါး ဖျက်ဆီးမည့် အန္တရာယ်မှ လုံခြုံသည်။
ထို့အတူ အချင်းချင်း အပြန်အလှန် အကျိုးပြုကြခြင်းဖြင့် နှစ်ဦးနှစ်ဝ လုံခြုံစွာ ရပ်တည်နိုင်ကြသည်။
မူလရင်းမြစ် "ဆွေတော်မျိုးတော်တို့ ညီညွတ်သင့်တင့်မှ တောကြောင့် ကျားလုံ၊ ကျားကြောင့် တောလုံ ကျူရုံ၏သို့ ဖြစ်မည်။
[၁၀၁၉] သာလွန်မင်းမိန့်၊ ၂။
၁၃၂-၁၃၃။
တောစကား တောပျောက် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် တောမှာ ပြောသော စကားကို တောမှာပင် ပျောက်ပျက်စေ ဆိုဘိသကဲ့သို့ အချင်းချင်းပြောသော မသင့်လျော်သည့် စကားကို ပြောသည့်နေရာမှာပင် ပျောက်ပျက်စေရသည်။
မူလရင်းမြစ် "တောစကား တောပျောက်ဆိုတဲ့ စကားကို စိတ်ထဲမှာ မြဲမြဲထားပါ့မယ်လို့ ဆရာ ကတိထားပြီး ဘာဖြစ်လို့ ဒီစကားကို အခုကစပြီး ပြောရပါသလဲ။
[၁၂၈၀-ခန့်] ပွဲမြ။
ဆိုရိုးရှိကြောင်းဖော်ပြချက် တောစကားကို အိမ်သို့ မရောက်စေရာ၊ အိမ်စကားကို ကျောင်းသို့ မရောက်စေရာ ဟူ၍လည်း မြန်မာဆိုရိုးစကားရှိသည်။
အဲဘတ်စပီးယား(Albert Speer)သည် ဟစ်တလာ၏ အစိုးရအဖွဲ့တွင် စစ်လက်နက်ထုတ်လုပ်ရေးဝန်ကြီးအဖြစ် တာဝန်ထမ်းဆောင်ခဲ့သော ဂျာမန်လူမျိုး၊ ဗိသုကာပညာရှင် တစ်ဦးဖြစ်သည်။
အဲဘတ်စပီးယားသည် ဟစ်တလာ၏ နောက်က ထပ်ချပ်မကွာ လိုက်လံပြီး ဟစ်တလာသိမ်းပိုက်ပြီးသော နိုင်ငံအသီးသီးက ဗိသုကာလက်ရာများကို သုံးသပ်ကာ အမိမြေ ဂျာမနီနိုင်ငံတစ်ခုလုံးကို ပြန်လည်မွမ်းမံတည်ဆောက်လိုသူ တစ်ဦးဖြစ်သည်။
ငယ်ဘဝ အဲဘတ်စပီးယားကို ၁၉၀၅-ခုနှစ်၊ မတ်လ(၁၉)ရက်နေ့မှာ ဂျာမနီနိုင်ငံ၊ မန့်ဟိုင်းမြို့ရှိ အထက်တန်းစား စပီးယား မိသားစုမှ မွေးဖွားလာခဲ့သည်။
အမည်ရင်းမှာ ဘာသိုကွန်ရက် ဟာမန်းအဲဘတ်စပီးယား ဖြစ်သည်။
ညီအစ်ကို သုံး​ေယာက်ရှိသည့်အနက် ဒုတိယမြောက် (အလတ်) သားအဖြစ် မွေးဖွားလာခဲ့ဖြစ်သည်။
သမိုင်းပညာရှင်များ၏ အဆိုအရ အဲဘတ်စပီးယားရဲ့ မိသားစုသည် တစ်ဦးနှင့်တစ်ဦး နွေးထွေးမှုမရှိကြဟု ဆိုကြပေသည်။
စပီးယားမိသားစုသည် ချမ်းသာသော လူကုံထံများဖြစ်ကြသည့်အတွက် စပီးယားလေး ငယ်ဘဝဟာ မကြောင့်မကြဘဲ ဖြတ်သန်းခဲ့သူ တစ်ယောက်ဖြစ်ခဲ့သည်။
အားကစားလိုက်စားသူ လူငယ်လေးအဖြစ် ရက်ဘီအားကစားနှင့် တောင်တက်ရတာကို ဝါသနာပါခဲ့သည်။
အရွယ်ရောက်လို့ အထက်တန်းကျောင်းတက်သည့်အခါတွင်လည်း စာတော်သူ တစ်ယောက်အဖြစ် သင်္ချာဘာသာရပ်မှာ ထူးချွန်ခဲ့သည်။
သူ့ကိုယ်သူလည်း သင်္ချာပညာရှင်တစ်ယောက်အဖြစ် ရပ်တည်ဖို့ ဆန္ဒရှိခဲ့ပေမဲ့ ဖခင်ဖြစ်သူက သဘောမတူ ကန့်ကွက်ခဲ့သည်။
အဖိုးနှင့် ဖခင်ဖြစ်သူသည် အာခီတက်များ ဖြစ်ကြသည့်အတွက် စပီးယားကို အာခီတက်တစ်ယောက် အနေနှင့်သာ ရပ်တည်စေဖို့ ဖခင်ဖြစ်သူက ဆန္ဒရှိခဲ့သည်။
စပီးယား မမွေးခင်ကတည်းက မွေးလာခဲ့လျင် အာခီတက်တစ်ယောက် ဖြစ်စေရမည်ဟု ဖခင်ဖြစ်သူက သံဠိဌာန်ချမှတ်သူ ဖြစ်သည်။
၂၀၁၆ ခုနှစ် အာဆီယံချန်ပီယံရှစ်​ဘောလုံးပြိုင်ပွဲ ​​ခြေစစ်ပွဲ သည် ၂၀၁၆ ခုနှစ်အာဆီယံချန်ပီယံရှစ်​ဘောလုံးပြိုင်ပွဲအတွက် ကျင်းပ​သော ​ခြေစစ်ပွဲ ဖြစ်သည်။
ထို ၂၀၁၆ ခုနှစ်ပြိုင်ပွဲ၏ခြေစစ်ပွဲတွင် ၂၀၁၄ ခုနှစ်ပြိုင်ပွဲ၏အုပ်စုအဆင့်တွင် ​နောက်ဆုံးအဆင့်သာရ​သော လာအိုအသင်းနှင့် ၂၀၁၄ ခုနှစ်ပြိုင်ပွဲတွင် အုပ်စုအဆင့်သို့ ​ခြေစစ်ပွဲ​အောင်မြင်ခဲ့ခြင်းမရှိ​သော ကျန်အာဆီယံနိုင်ငံများ ပါဝင်ယှဉ်ပြိုင်ကြကာ ​ခြေစစ်ပွဲစဉ်များကို ​အောက်တိုဘာလ ၁၅ ရက်မှ ၂၁ ရက်​နေ့အထိ ကမ္ဘောဒီးယားနိုင်ငံ က အိမ်ရှင်အဖြစ်လက်ခံကျင်းပခဲ့သည်။
​ခြေစစ်ပွဲတွင် ထိပ်ဆုံးရ ၁ သင်းတည်းသာ ၂၀၁၆ ခုနှစ်အာဆီယံချန်ပီယံရှစ်​ဘောလုံးပြိုင်ပွဲ​နောက်ဆုံးအဆင့် သို့ ဝင်​ရောက်ယှဉ်ပြိုင်ခွင့်ရခဲ့သည်။
ကျင်းပခဲ့သည့်ကွင်းများ ဖနွမ်းပင်မြို့၊ ကမ္ဘောဒီးယားနိုင်ငံ ကမ္ဘောဒီးယား အိုလံပစ် အားကစားကွင်း RSN အားကစားကွင်း ပရိသတ်ဝင်ဆံ့မှု: ၅၀၀၀၀ ပရိသတ်ဝင်ဆံ့မှု: ၅၀၀၀ ရလဒ်များ စံ​တော်ချိန်မှာ ကမ္ဘောဒီးယားစံ​တော်ချိန် (UTC+7) ဖြစ်သည်။
အသင်းများ (H)၃၃၀၀၈၃+၅၉ ၃၂၀၁၇၆+၁၆၃၁၀၂၅၈−၃၃၃၀၀၃၄၇−၃၀ (H)=အိမ်ရှင် ​ခြေစစ်ပွဲ​အောင်မြင်ခဲ့သည့်အသင်းများ အသင်းများယခင်ပါဝင်ခဲ့မှု ​ခြေစစ်ပွဲ​အောင်မြင်သည့်ပုံစံ ၁၁ ကြိမ် အိမ်ရှင် ၁၀ ကြိမ်အိမ်ရှင် ၁၁ ကြိမ်ယခုပြိုင်ပွဲ၏လက်ရှိချန်ပီယံ ၁၁ ကြိမ်၂၀၁၄ ခုနှစ်ပြိုင်ပွဲ၏ဒုတိယ ၁၁ ကြိမ်၂၀၁၄ ခုနှစ်ပြိုင်ပွဲ၏ထိပ်ဆုံး ၄ သင်းဝင်အသင်း ၁၁ ကြိမ်၂၀၁၄ ခုနှစ်ပြိုင်ပွဲ၏ အုပ်စုအဆင့် (အဆင့် ၅) ၁၁ ကြိမ်၂၀၁၄ ခုနှစ်ပြိုင်ပွဲ၏ အုပ်စုအဆင့် (အဆင့် ၆) ၆ ကြိမ် ​ခြေစစ်ပွဲ​အောင်အသင်း Category:၂၀၁၆ အာဆီယံချန်ပီယံရှစ် ဘောလုံးပြိုင်ပွဲ။
ပထမ အနိယတသိက္ခာပုဒ်သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရသည့် သိက္ခာပုဒ်တစ်ခု ဖြစ်သည်။
သမိုင်း မြတ်စွာဘုရားသည် သာဝတ္ထိုမြို့၊ ဇေတဝန်ကျောင်းတော်တွင် သီတင်းသုံးနေတော်မူ၏။
ထိုအချိန်တွင် အသျှင်ဥဒါယီသည် သာဝတ္ထိမြို့ရှိ နေအိမ်များသို့ လှည့်လည်သွားလာ၏။
အသျှင်ဥဒါယီသည် အလုပ်အကျွေးအမျိုးတို့အား “ဤမည်သော သတို့သမီးသည် အဘယ်မှာနည်း” ဟု မေးမြန်းကာ ထိုသတို့သမီးနေရာ တိုက်ခန်းသို့ သွား၏။
ထိုအမျိုးသမီးနှင့်အတူတူ နှစ်ယောက်တည်း မေထုန်အမှုကို ပြုရန်အသင့်ဖြစ်သော အကာအရံရှိသည့် နေရာတွင် အမျိုးသမီးအား စကားပြော တရားဟော၏။
ထိုအချိန်တွင် ဝိသာခါသည် ဖိတ်ကြားထားသည်ဖြစ်၍ ထိုအမျိုးသမီး၏ နေအိမ်သို့ သွား၏။